Upravno vijeće

Kino Edison, multimedijski centar za kulturno – turističke sadržaje

|  |  |  |
| --- | --- | --- |
|  |  |  |
|  |  |
|  |  |  |

**Z A P I S N I K**

Sa 15. sjednice Upravnog vijeća Ustanove „Kino Edison, multimedijski centar za kulturno – turističke sadržaje“, održane dana 18. prosinca 2023. godine, s početkom u 10,00 sati u ustanovi „Kino Edison, multimedijski centar za kulturno–turističke sadržaje“ Šetalište dr. Franje Tuđmana 13.

**PRISUTNI ČLANOVI VIJEĆA**: Ida Galović

 Sanja Zanki Pejić

 Lana Dojčinović Matovina

**OSTALI PRISUTNI**: Ivan Gojmerac, ravnatelj Ustanove

 Danijela Družak Rade

Predsjednica Upravnog vijeća otvorila je sjednicu i sve prisutne srdačno pozdravila, te konstatirala kvorum kako bi donesene odluke na sjednici bile pravovaljane. Predsjednica je za današnju sjednicu Upravnog vijeća predložila sljedeći

**DNEVNI RED:**

1. Usvajanje zapisnika sa 14. sjednice Upravnog vijeća

2. Verifikacija mandata člana Upravnog vijeća

3. Davanje suglasnosti za provođenje postupka jednostavne nabave za usluge čišćenja

4. Razno

Predloženi dnevni red jednoglasno je usvojen.

**Ad.1. Usvajanje zapisnika sa 14. sjednice Upravnog vijeća**

Zapisnik sa 14. sjednice Upravnog vijeća članicama je dostavljen ranije uz poziv za ovu sjednicu, te je isti bez rasprave jednoglasno usvojen.

**Ad.2**. **Verifikacija mandata člana Upravnog vijeća**

Predsjednica Upravnog vijeća, Ida Galović, utvrdila je temeljem Zapisnika sa sastanka zaposlenika ustanove „Kino Edison, multimedijski centar za kulturno – turističke sadržaje“ od dana 12. prosinca 2023. godine da je odlukom zaposlenika Ustanove za člana Upravnog vijeća kao predstavnik zaposlenika izabrana Lana Dojčinović Matovina.

**Ad.3.** **Davanje suglasnosti za provođenje postupka jednostavne nabave za usluge čišćenja**

Izvjestitelj ove točke dnevnog reda bio je ravnatelj ustanove „Kino Edison, multimedijski centar za kulturno–turističke sadržaje“. Iako je tekst Poziva za dostavu ponuda za provedbu postupka jednostavne nabave za uslugu čišćenja prostora Ustanove, Upravnom vijeću poslan uz poziv za sjednicu, ravnatelj je još jednom ukratko iznio sadržaj poziva, te ponovio kako je riječ o postupku jednostavne nabave sukladno Zakonu o javnoj nabavi i to članku 12. stavku 1. točka 1. podtočka a, kojim je određeno da se Zakon ne primjenjuje na nabavu robe i usluga te provedbu projektnih natječaja procijenjene vrijednosti manje od 26.540,00 eura. Procijenjena vrijednost ove nabave je 18.000,00 eura bez PDV-a.

Upravno vijeće jednoglasno je dalo suglasnost za provođenje postupka jednostavne nabave za usluge čišćenja prostora ustanove „Kino Edison, multimedijski centar za kulturno–turističke sadržaje“.

**Ad. 4. Razno**

Ravnatelj je članice Upravnog vijeća obavijestio o tijeku natječaja za direktora trgovačkog društva Cinematika d.o.o., rok za slanje prijava po predmetnom natječaju je istekao, te se čeka još nekoliko dana za dostavu prijava poslanih poštom.

Za kraj ravnatelj je rekao kako se do kraja ove kalendarske godine očekuje još jedna sjednica Upravnog vijeća.

Dovršeno u 10,30 sati.

Tajnica Upravnog vijeća Predsjednica Upravnog vijeća

 Danijela Družak Rade Ida Galović